கேள்வி: நா வள்ளி என்பது என்ன?
பதில்: நா வள்ளி (நவம்பர் 10, 1950) என்னும் வள்ளி சொக்கலிங்கம் நகரத்தாரியல் ஆய்வாளர் ஆவார்.
கேள்வி: நா வள்ளி - வாழ்க்கைக் குறிப்பு பற்றி விளக்கவும்.
பதில்: சிவகங்கை மாவட்டம் கானாடுகாத்தான் 10.11.1950இல் பிறந்து, காரைக்குடி கி.சொக்கலிங்கம் செட்டியாரின் வாழ்க்கை துணைவி ஆனவர். எம்.ஏ., பி.எட்., டி.இ.ஏ., பட்டங்களை பெற்ற இவர், காரைக்குடி இராமசாமி தமிழ் கல்லூரியில் முதல்வராக பணியாற்றி ஓய்வு பெற்றவர். தமிழ்ப் பல்கலைக்கழகத்தின் குறுகிய கால ஆய்வுத் திட்டத்தின் கீழ் 'சிற்பக்கலையின் சிறப்பும் சிற்பக்கலைக்கு முகவையின் பங்கும்' என்ற ஆய்வைச் செய்துள்ளார். இவர் எழுதிய 'திருப்பத்தூர்' என்னும் நூல் தொல்பொருள் ஆய்வுத் துறையால் வெளியிடப் பெற்றுள்ளது. 'நகரத்தாரின் அறப்பணிகள்' என்ற தலைப்பில் ஆய்வு செய்து மதுரை காமராசர் பல்கலைக்கழகத்தில் முனைவர் பட்டம் பெற்றுள்ளார். சிற்பக்கலை, கல்வெட்டு மற்றும் நாட்டுக்கோட்டை நகரத்தார் தொடர்பான பல கட்டுரைகளை எழுதியுள்ளார்.